
Hyvä tuleva koululainen ja huoltajasi

Tervetuloa tutustumaan kouluumme tiistaina 5.5.2026 klo 12.00! Tutustumispäivä on tarkoitettu sinulle tuleva ekaluokkalainen ja huoltajillesi.

Kokoonnumme liikuntasaliin klo 12.00 yhdessä saamaan tietoa koulun aloituksesta ja henkilökunnasta.


Koulutulokkaan ohjelma

12.00	Aloitus salissa
12.20	koulutulokkaat luokkiin opettajien kanssa
13.30	välipala ruokalassa yhdessä opettajan kanssa
14.00	tutustumispäivä päättyy luokissa, huoltajat hakevat lapset pikkukoulun pihalta.

Huoltajan ohjelma

12.00	Aloitus salissa
12.20	tiedotustilaisuus salissa jatkuu
13.00	mahdollisuus koululounaaseen Herkkulassa (ilmoittautuminen!)
13.30	mahdollisuus tutustua D-rakennuksen tiloihin
14.00	huoltajat hakevat lapset pikkukoulun pihalta, kun tutustumispäivä päättyy luokissa.

Huoltajien koululounas on maksuton, mutta edellyttää ilmoittautumista 17.4.2026 mennessä: anne.nipuli@orimattila.fi tai 044 781 3541.

Ensimmäinen varsinainen koulupäivä on keskiviikko 12.8.2026 klo 9.10–13.10
Silloin kokoonnumme pienemmän koulurakennuksemme (D-rakennus) pihalle. Oma opettaja kutsuu oppilaat nimeltä jonoihin ja vie luokkaan.

Oppilaiden alustavat lukujärjestykset julkaisemme Wilmassa juhannukseen mennessä.
Yhden huoltajan Wilma-tunnusten luontiin tarvittavan avainkoodin olettekin jo saaneet ja luoneet tunnuksen ilmoittautumisen yhteydessä. Tämän kirjeen mukana on avainkoodi toiselle huoltajalle ja niille huoltajille, jotka eivät ilmoittaneet lasta kouluun sähköisesti.

Vanhempainilta koulunsa aloittaneiden huoltajille on tiistaina 18.8.2026 klo 17.30–19.00. Illassa käsitellään tärkeitä asioita, jotka liittyvät perusopetuksen aloitukseen yleensä ja Jokivarren koulussa erityisesti. Aloitamme yhdessä ja jatkamme sitten luokittain. Toivomme osallistumista sankoin joukoin!


Tervetuloa Jokivarren kouluun!

Antti Ketonen	Antti Mäkinen	Päivi Tuomala




Jokivarren koulu
Viljamaantie 13, PL 21, 16301 Orimattila
Puhelin: 044 781 3541 / kanslia, Anne Nipuli
Sähköpostit: etunimi.sukunimi@orimattila.fi
Kotisivu: peda.net/orimattila/peruskoulut/pl/jkl

Apulaisrehtorit:
Antti Mäkinen, puh. 040 591 4628
Päivi Tuomala, puh. 044 781 3540
Perusopetuksen ja lukion rehtori: 
Antti Ketonen, puh. 040 726 0850 

Koululaisten iltapäivätoiminnan järjestäminen lukuvuonna 2026–2027
Toiminnan järjestäminen
Orimattilan opetuspalvelut järjestää koululaisten iltapäivätoimintaa 1. ja 2. luokan sekä lisäksi muiden luokkien osalta perusopetuslain 20 c §:ssä ja 20 i §:ssä tarkoitetuille oppilaille. Perusopetuslain 20 c §:ssä ja 20 i §:ssä tarkoitetuilla oppilailla koululaisten iltapäivätoiminta voi jatkua koko perusopetusajan. Iltapäivätoiminta on perusopetusta täydentävää vapaaehtoista toimintaa, josta toiminnan järjestäjä perii maksun. Iltapäivätoimintaan on tehtävä erillinen hakemus.
Iltapäivätoiminnan ryhmässä tulee olla vähintään 8 oppilasta (keskustan lähikoulualueella vähintään 10 oppilasta), jotta toiminta voidaan aloittaa.
Toiminnan laajuus on 3–5 tuntia / päivä klo 12–17 välisenä aikana koulupäivinä (ei lauantaityöpäivinä).  Iltapäivätoiminnasta ei järjestetä kuljetusta kotiin.
Sivistyspalvelukeskuksen Pedanet -sivuilta (https://peda.net/orimattila/aji) löytyy lisätietoa toiminnasta.

Toimintamaksut
Sivistysvaliokunta päättää iltapäivätoiminnan toimintamaksuista. Lukuvuonna 2025–2026 ne ovat olleet 3–4 h päivittäiselle toiminta-ajalle 80 € ja yli 4 h päivittäiselle toiminta-ajalle 100 € kuukaudessa. Lukuvuoden 2026–2027 osalta maksujen suuruudesta päätetään 24.3.2026 sivistysvaliokunnan kokouksessa. Huoltaja valitsee päivittäisen toiminta-ajan ja se määrää maksun suuruuden.
Toimintamaksu peritään jokaiselta kuukaudelta, jona lapsi osallistuu toimintaan. Kesäkuusta ei peritä maksua. Jos iltapäivätoimintaa annetaan enintään 10 päivänä kuukaudessa, maksusta peritään puolet. Jos lapsen sairaudesta aiheutuva poissaolo kestää kalenterikuukauden aikana yli 10 päivää, maksusta peritään puolet. Jos lapsi ei osallistu iltapäivätoimintaan koko kalenterikuukautena, peritään puolet kuukausimaksusta. Palveluntuottajat laskuttavat osallistumismaksut kuukausittain kuukauden 15. päivänä.
Huoltaja sitoutuu maksamaan toimintamaksut kuukausittain, kun hän on täyttänyt sähköisen hakulomakkeen tai palauttanut allekirjoitetun hakulomakkeen. Toimintapaikan irtisanomisaika on yksi kalenterikuukausi.

Hakeminen
Lukuvuoden 2026–2027 koululaisten iltapäivätoimintaan haetaan 1.4.–11.4.2026 ensisijaisesti sähköisesti Wilmassa. Yksityiskohtainen hakuohje löytyy Wilman etusivulta tiedotteesta (tulee Wilmassa näkyviin 1.4.2026). Mikäli mahdollisuutta sähköisen hakemuksen tekemiseen Wilmassa ei ole, hakemuslomake on saatavilla Orimattilan kaupungin www- ja Pedanet -sivuilta. Huomioittehan, että käytätte oikean lukuvuoden hakemuslomaketta. Hakulomakkeen palautusohjeet löytyvät hakemuksesta. Koululaisten iltapäivätoiminnan toimintapaikat perustetaan hakuaikana tulleiden hakemusten perusteella koululaisten iltapäivätoimintasuunnitelman perusteiden mukaisesti.
Toimintaan voi hakea myös varsinaisen hakuajan päättymisen jälkeen niihin yksiköihin, joihin perustetaan koululaisten iltapäivätoiminnan toimintapaikka. Seuraavan lukuvuoden toimintapaikat tiedotetaan toukokuussa sekä Wilmassa, kaupungin www -sivuilla että iltapäivätoiminnan Pedanet -sivustolla.
Päätös tehdään lukuvuodeksi kerrallaan. Päätökset tulevat nähtäville Wilman Hakemukset ja päätökset -välilehdelle.

